Reikalavimų švietimo įstaigos (išskyrus aukštąją mokyklą) vadovo metų veiklos ataskaitai

priedas

**DRUSKININKŲ „SAULĖS“ PAGRINDINĖ MOKYKLA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(švietimo įstaigos pavadinimas)

**RAMUTĖ SILIŪNIENĖ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(švietimo įstaigos vadovo vardas ir pavardė)

**2019 METŲ VEIKLOS ATASKAITA**

2020-01- 06 Nr. \_\_\_2\_\_\_\_

Druskininkai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Trumpai aptariamos švietimo įstaigos strateginio plano ir įstaigos metinio veiklos plano įgyvendinimo kryptys ir pateikiami svariausi rezultatai bei rodikliai)**Pagrindinė mokyklos bendruomenės 2016-2019 m. strateginių tikslų kryptis** – nuosekliai kurti veiksmingą vaiko asmenybės ugdymo sistemą, sudarančią sąlygas kiekvieno vaiko asmenybės brandai, individualias galimybes atitinkantiems ugdymosi pasiekimams ir nuolatinei ugdymosi pažangai, bei mokymąsi stimuliuojančią ir kiekvieno besimokančio bendruomenės nario poreikius tenkinančią aplinką.**Mokinių ir klasių komplektų skaičiaus kaita.** Lyginant su 2018-2019 m. m. bendras klasių komplektų skaičius išliko toks pats – 34 klasių komplektai, padidėjus 1 komplektu priešmokyklinių grupių skaičiui ir sumažėjus 1 komplektu 5-10 klasių koncentre. Mokinių skaičius padidėjo 34 mokiniais. 6 mokiniais daugiau priešmokyklinėse grupėse ir pradinėse klasėse. Vidutinis metinis mokinių skaičius sanatorinėse klasėse 2017-2018 m.m. – 70 mokinių, 2018-2019 m.m. – 71,08 mokinių. **Specialiųjų poreikių mokiniai.** 2019 m. rugsėjo 1 d. duomenimis mokyklą lanko 111 specialiųjų poreikių mokinių, besimokančių mokyklos bendrosiose klasėse, lyginant su praeitais metais - 18 mokinių daugiau. 9 mokiniai mokosi pagal individualizuotas programas. 3 mokiniai mokosi specialiojoje priešmokyklinėje grupėje vaikams, turintiems įvairiapusių raidos sutrikimų. 10 mokinių mokosi specialiosiose (lavinamosiose) klasėse, 3 iš jų ugdomi pagal socialinių įgūdžių programą. Logopedė teikia pagalbą 102 mokiniams, turintiems kalbėjimo ir kalbos bei kitų komunikacijos sutrikimų. **Dešimtokų tolesnis mokymasis.** 2018-2019 m. m. mokyklą baigė 10 dešimtokų. 5 mokiniai toliau mokosi Druskininkų „Ryto“ gimnazijoje, 1 - Druskininkų švietimo centre, 3 – Alytaus profesinio rengimo centre, 1 nesimoko.**Socialinė mokyklos situacija.** Nemokamai maitinamų mokinių skaičius padidėjo neženkliai (2018 m. – 90 mokinių, 2019 m. – 97 mokiniai). Padidėjimas vyresniųjų mokinių klasėse, nes 2019 m. rugsėjo 1 d. į mokyklą mokytis atvyko 22 devintokai iš kitų savivaldybės bendrojo lavinimo mokyklų. Pavežamų mokinių skaičius šiek tiek padidėjo (2018 m. – 67 mokiniai, 2019 m. -76 mokiniai), nes mokykloje padidėjo bendras besimokančių mokinių skaičius. Padaugėjo važinėjančių vaikų geltonuoju autobusu, nes geltonųjų autobusų vežiojimo grafikas yra palankesnis ir lankstesnis mokiniams, gyvenantiems kaimiškose vietovėse. Geltonaisiais autobusiukais važinėja mokiniai, gyvenantys Jaskonių kaime, taip pat tik geltonaisiais autobusais vežiojami vaikai, besimokantys spec. lavinamosiose klasėse.**Pedagoginiai darbuotojai.** Mokykloje dirba 56 mokytojai ir 24 darbuotojai, teikiantys pagalbą specialiųjų poreikių mokiniams. Mokykloje 2019-2020 mokslo metams pilnai sukomplektuoti pagalbos mokiniui specialistai pagal esamą mokinių skaičių.**Mokytojų kvalifikacijos kėlimas.** 2019 metais 2 mokytojai įgijo mokytojo metodininko kvalifikacinę kategoriją. Prašymus įgyti aukštesnę kvalifikacinę kategoriją 2020 metais pateikę 4 mokytojai. **2019 METŲ VEIKLOS PLANO TIKSLŲ IR UŽDAVINIŲ ĮGYVENDINIMAS****1.Ugdymo proceso organizavimo tobulinimas ir pagalbos mokiniui efektyvinimas, siekiant individualios kiekvieno mokinio pažangos.** 1.1.Mokyklos direktoriaus 2019 m. sausio 7 d. įsakymu Nr. V1-7 patvirtintas mokinių individualios pažangos stebėjimo, fiksavimo ir pagalbos mokiniui teikimo tvarkos aprašas, kurio paskirtis - siekti kiekvieno mokinio asmeninės pažangos per tam tikrą laiką, atsižvelgiant į mokymosi startą bei asmenines raidos galimybes, mokiniui optimalų tempą ir bendrosiose ugdymo programose numatytus reikalavimus, laiku nustatyti iškylančius ugdymosi sunkumus ir organizuoti reikiamą mokymosi pagalbą. 1.2. Mokytojų taryboje du kartus per mokslo metus aptarti 1–4 klasių ir 5–10 klasių mokinių individualios pažangos ir ugdymosi rezultatai, pažangos stebėjimas ir fiksavimas. 1.3. Mokytojai vedė atviras ir integruotas pamokas, pamokas netradicinėje aplinkoje: buvo išnaudojamos mokyklos erdvės, puiki Druskininkų gamta, mokyklos „Žalioji klasė“, skaitykla, miesto ir šalies muziejai, kurie siūlo puikias edukacines programas įvairaus amžiaus mokiniams, vyko įdomūs užsiėmimai VšĮ Vilniaus Žirmūnų darbo rinkos mokymo centro Druskininkų filiale.1.4. Pakoreguotas ir direktoriaus 2019 m. sausio 7 d. įsakymu Nr. V1-5patvirtintas socialinės pedagoginės pagalbos teikimo mokykloje tvarkos aprašas.1.5. Mokinių gebėjimams ir saviraiškai tobulinti buvo sudarytos sąlygos lankyti būrelius ir dalyvauti įvairiose projektinėse veiklose. Atsižvelgus į mokinių poreikius, buvo parengtos ir vykdomos 31 neformaliojo švietimo programa, numatančios įvairias menines, kūrybines, etnokultūrines, informacinių technologijų, sportines, praktines ir pažintines veiklas. 1.6. Mokiniams, turintiems mokymosi sunkumų, vedamos dalykų trumpalaikės ir ilgalaikės konsultacijos, gabiųjų mokinių gabumams plėtoti – dalykų moduliai (lietuvių kalbos, matematikos, fizikos, biologijos ir užsienio kalbų). **2. Mokytojų profesionalumo didinimas, kuriant besimokančią organizaciją.** **2.1.** Kiekvienam pedagogui buvo sudarytos sąlygos, skatinant tobulinti ir kelti savo dalykinę pedagoginę kvalifikaciją. 2018-2019 m.m. didelis dėmesys skirtas mokykloje patyčių prevencijai, socialiniam ir emociniam mokinių ugdymui, specialiųjų poreikių turinčių mokinių ugdymui, todėl ir mokytojų kvalifikacijos tobulinimas buvo orientuotas tomis kryptimis. Mokytojai dalyvavo DŠC, UPC, Specialiosios pedagogikos ir psichologijos centro, VšĮ "Abos centras" organizuotuose seminaruose, taip pat seminaruose virtualioje mokymosi aplinkoje. 2.2. Mokykla pabaigė vykdyti iš ES struktūrinių fondų lėšų bendrai finansuojamą projektą „Druskininkų savivaldybės pradinio ugdymo pasiekimų gerinimas, lavinant socialinį-emocinį intelektą“, kurį pradėjo vykdyti 2018 m. 2.3. Asmenybės brandos centro direktorė, psichologė A. Lingienė vedė mokymų ciklą mokytojams „Mokymosi motyvacijos stiprinimas“, mokyklos komanda dalyvavo supervizijose „Bendrojo ugdymo mokyklų darbuotojų gebėjimų visuomenės sveikatos srityje stiprinimas“.  2.4. Nacionalinio projekto LL3 dėka mokyklos pedagogai dalyvavo seminaruose “Asmeninė kiekvieno mokinio pažanga: dėl ko turime susitarti?“, „Demokratinio mokyklos valdymo pavyzdžiai ir bendruomenės įtraukimas siekiant vaikų pažangos“, „LL3 Druskininkuose: nauja pradžia, arba ko ir kaip sieksime?“. 2.5. 2019 m. spalio 2 d. kartu su Švietimo skyriumi suorganizuota metodinė diena „Kelių į kiekvieno vaiko sėkmę paieškos: kaip spręsti mokymosi sunkumus?“. Metodinės dienos dalyviai išklausė įdomius ir aktualius Lietuvos aklųjų ir silpnaregių ugdymo centro, Sutrikusios raidos vaikų konsultavimo skyriaus darbuotojų pranešimus, aplinkos pritaikymo specialiųjų poreikių mokiniams rekomendacijas, turėjo galimybę dalyvauti grupinėje konsultacijoje, diskusijoje, individualiai pasikonsultuoti.2.6. Pagalbos mokiniui specialistai savo žinias gilino seminaruose „Tarpinstitucinis bendradarbiavimas savivaldybėje: susitarimai, duodantys rezultatus“, “Savižudybių rizikos vertinimas ir pirmos psichologinės pagalbos teikimas”, “Apsauga nuo seksualinės prievartos prevencinės gairės dirbantiems su nepilnamečiais”. Dalyvavo įvairiuose seminaruose apie specialiųjų poreikių turinčių mokinių ugdymą, baigė safeTALK kursus „Kad visi būtų pasirengę pastebėti savižudybės pavojų“. 2.7. 2019 m. balandžio 11 d. mokykla organizavo respublikinę mokinių metodinę-praktinę konferenciją „Gamtos paslaptys 2019“. **3**. **Lyderystės stiprinimas, skatinant bendruomenės narių sąmoningumą ir pasitikėjimu grįstą bendradarbiavimą.** 3.1.6 mokyklos pedagogai dalyvavo nacionaliniame švietimo projekte „Lyderių laikas 3“. Mokykloje buvo toliau tęsiamos veiklos, atsiradusios Druskininkų savivaldybės pokyčio projekto „Pasitikėjimu grįstas bendradarbiavimas, motyvuojantis mokytojus sukurti mokiniams tinkamiausią augimui terpę“ eigoje. Organizuojami savaitiniai mokytojų pasitarimai įvairiais klausimais, stengiamasi išklausyti ir išgirsti įvairias nuomones, bendrai ieškoti sprendimų, bendruomenės nariai skatinami aktyviau įsijungti į diskusijas bei renginius mokykloje. 3.2. Vyko pokalbiai su mokyklos savivaldos institucijomis, bendruomenės nariais „Valanda su direktore“, išklausomi pasiūlymai ir nuomonės rūpimais klausimais, “Pedagogų praktinės dirbtuvės”, kurių metu mokytojai dalijosi gerąja patirtimi, sėkmės istorijomis.3.3.Vienas iš pagrindinių veiklos uždavinių - stiprinti mokyklos ir šeimos bendradarbiavimą. Tėvai buvo kviečiami aktyviai dalyvauti mokyklos gyvenime, renginiuose, šventėse, mokyklos tarybos darbe, klasių išvykose, pasitarimuose, kur dirbant komandomis ieškoma būdų spręsti iškilusias problemas. 3.4. Mokykloje švęstos tradicinės, valstybinės šventės, minėtos atmintinos dienos, organizuoti tradiciniai renginiai: Žemės dienos paminėjimo, „Padėkos dienos“ šventės, Bendruomenės sporto šventė, Pilietinės dainos konkursas, Pavasario mugė, Šeimos dienos šventė, Kalviškių mikrorajono eglutės įžiebimo šventė, ketvirtokų ir dešimtokų palydėtuvės. Renginiams organizuoti buvo sudaromos darbo grupės, į pagalbą pasitelkiami moksleivių klubo „MES“ ir mokinių tarybos nariai, iniciatyvūs mokinių tėvai. 3.5. Mokyklos tarybos tėvai inicijavo mokinių tėvų apklausą rengiant Mokyklos bendruomenės komunikavimo tvarkos aprašą. 3.6. Kylančios konfliktinės, patyčių ir netinkamo elgesio situacijos aptariamos koordinuotos pagalbos vaikui pasitarimų metu, dalyvaujant pedagogams, pagalbos mokiniui specialistams ir mokinių tėvams. 3.7. Tėvai su mokyklos veikla galėjo susipažinti ir „Atvirų durų“ dienų metu.3.8. Iniciatyvūs mokyklos bendruomenės nariai dalyvavo konkurse „Ekologiškos Kalėdos“. 3.9. Pradinių klasių mokiniai dalyvavo projekte „Druskininkų sav. pradinio ugdymo gerinimas lavinant socialinį-emocinį intelektą“, kas mėnesį buvo vykdomi mini projektai, skirti mokinių socialinio-emocinio intelekto ugdymui. Jie orientuoti į savęs pažinimą, savimonę, savitvardą, socialinį sąmoningumą, bendravimo įgūdžius, atsakingą problemų sprendimą. Mini projektai padėjo kurti tvarią, saugią tiek klasės, tiek mokyklos aplinką. Visi priešmokyklinukai ir pradinių klasių mokiniai vykdė „Laikas kartu“ programą, dalyvavo Draugiškoje socialinio emocinio ugdymo olimpiadoje “Dramblys”. 3.10. Susibūrusi iniciatyvių mokyklos administracijos, mokytojų, mokinių tėvų ir švietimo skyriaus specialistų komanda paruošė „Pozityvios mokymo(si) ir tinkamo vaikų emocinio vystymosi aplinkos kūrimo“ projektą, kurį įgyvendinant bus siekiama padėti mokiniams įgyti ir sėkmingai naudoti socialinius ir emocinius gebėjimus, užtikrinti sėkmę mokykloje ir gyvenime, puoselėti darnius tarpusavio santykius bendruomenėse ir stiprinti atsakingą elgesį visuomenėje. 4. **Jaukios, modernios, inovatyvios ir saugios aplinkos kūrimas, įtraukiant mokyklos bendruomenę.** 4.1. Mokykloje buvo stengiamasi plėsti mokinių mokymo(si) galimybes pritaikant informacines technologijas, ugdant įvairias šiuolaikiniam gyvenimui būtinas kompetencijas, susietas su gyvenimo patirtimi, mokant naudotis šaltinių ir informacinių technologijų įvairove. Įrengta dar viena kompiuterių klasė, kurioje yra 30 individualių kompiuterizuotų darbo vietų mokiniams, įsigyti 2 interaktyvūs ekranai, kurių pagalba bus užtikrinama kokybiškesnė pamoka ir geresni mokymosi rezultatai.4.2. Nuo 2015 metų pradžios Druskininkų ,,Saulės“ pagrindinė mokykla dalyvauja Olweus patyčių prevencijos programoje. Apklausų duomenys rodo mažėjantį patyčių mokykloje procentą: 2015 m. buvo 21,9%, 2016 m.- 21,3 %, 2017 m. - 15,9 %, 2018 m.- 14,8%. Stebima mažėjimo tendencija. Apklausų rezultatus kasmet pristato Olweus instruktorius, jie aptariami koordinacinio komiteto susirinkime, mokyklos tarybos ir mokytojų tarybos posėdžiuose, mokinių tarybos susirinkime. Apklausos rezultatai pristatyti mokinių tėvų susirinkime. 4.3. Mokykloje organizuojami renginiai, akcijos, vykdomi projektai, kurių vienas iš tikslų - skatinti mokinius tinkamai bendrauti, dirbti komandoje ir būti tolerantiškiems vienas kito atžvilgiu. Kiekvienais metais mokykla dalyvauja akcijoje „Savaitė be patyčių“, gauna padėkas. 4.4. Mokykloje parengtas ir direktoriaus patvirtintas Smurto ir patyčių prevencijos ir intervencijos vykdymo tvarkos aprašas. Vadovaujantis Olweus programos standartu, siekiama užkirsti kelią patyčių ir agresijos atvejams mokykloje, pagal poreikius teikti pagalbą mokiniams, išmokyti visus mokyklos darbuotojus atpažinti, pastebėti patyčias ir tinkamai į jas reaguoti. Programos vykdyme dalyvauja visa mokyklos bendruomenė**.** Kuriant saugią ir draugišką aplinką mokykloje, labai svarbus visos mokyklos bendruomenės bendravimas ir bendradarbiavimas. 4.5. Patyčių prevencijai, mokinių saugumui pertraukų metu užtikrinti bei užkertant kelią mokinio taisyklių pažeidinėjimams, mokyklos fojė ir koridoriuose įrengtos vaizdo stebėjimo kameros. 4.6. Siekiant sudaryti optimalias sąlygas ir tinkamą aplinką kiekvieno vaiko ugdymuisi, padedant savivaldybei, mokykloje šiais mokslo metais įrengta specialioji priešmokyklinė grupė ir sensorinis kambarys mokinių, turinčių autizmo spektro sutrikimų, ugdymui. **Modernios sensorinės įrangos pagalba mokytojai gali stimuliuoti specialiųjų ugdymosi poreikių turinčių mokinių pojūčius ir nukreipti juos tinkama linkme.** Užsiėmimai šiame kambaryje palengvina mokytojų darbą su įvairių sutrikimų turinčiais vaikais, padeda individualiai parinkti jų ugdymui tinkančias priemones, per jutimus padėti jiems suvokti pasaulį, patirti džiugias emocijas ugdymo procese ir kartu pasiekti jų ugdymo(si) pažangą.4.7. Savivaldybei skyrus finansavimą, įrengtas modernus liftas fizinę negalią turintiems mokiniams, tokiu būdu jiems sudarytos tinkamos sąlygos patogiau judėti mokykloje, lengvai pasiekti reikalingas patalpas (biblioteką, skaityklą, aktų salę, kompiuterių klases), esančias skirtinguose aukštuose. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1.Socialinio ir emocinio ugdymo programos įgyvendinimas | Mokinių mokymosi motyvacijos didėjimas, mokymosi rezultatų gerėjimas;pradinių klasių mokinių gyvenimiškų įgūdžių (pažinti save, mokėjimas bendrauti, priimti sprendimus, įveikti sunkumus) formavimas | Mini projektai pradinių klasių mokiniams (14 mini projektų);socialinio ir emocinio ugdymo programos klasės valandėlės -8;įvykdytos visos projekto veiklos pagal programą ir parengta ataskaita | 1.Įgyvendinta socialinio-emocinio intelekto kompetencijų ugdymo programa „Laikas kartu“.2. Vyko visos numatytos klasių valandėlės (8), mini projektai (14), įvairios veiklos);3.Mokytojai bei kitas mokyklos personalas įgijo reikalingų žinių bei įgūdžių, reikalingų darbui su vaikais ugdant jų emocinį intelektą;4.Išsami informacija apie projektą ir nuotraukos pateiktos mokyklos interneto svetainėje.   |
| 1.2.Individualios kiekvieno mokinio pažangos stebėjimas, fiksavimas ir mokinio skatinimas kelti mokymosi tikslus, pagalbos mokiniui teikimas | Mokinių mokymosi motyvacijos didėjimas, kėlimas mokymosi tikslų, siekimas mokymosi pažangos, mokymosi rezultatų gerėjimas;Sėkmingas mokinių individualios pažangos stebėjimo, fiksavimo ir pagalbos mokiniui teikimo tvarkos aprašo įgyvendinimas,bendrų susitarimų efektyvumo užtikrinimas;tikslingas pagalbos teikimas mokymosi sunkumų turintiems mokiniams ir gabių mokinių poreikių tenkinimas | Mokytojų tarybos posėdžiai, klasėje dirbančių mokytojų pasitarimai mokinių pažangos klausimais, tėvų susirinkimai - 18;Konsultacijos mokiniams, turintiems mokymosi sunkumų ir modulių programos gabiems mokiniams | 1.Mokinių asmeninės pažangos stebėjimo, fiksavimo ir pagalbos mokiniui teikimo tvarkos aprašas, parengtas ir patvirtintas direktoriaus 2019 m. sausio 7 d. įsakymu Nr. V1-7;2.Pedagogai dalyvavo seminaruose “Asmeninė kiekvieno mokinio pažanga: dėl ko turime susitarti?“, „Demokratinio mokyklos valdymo pavyzdžiai ir bendruomenės įtraukimas siekiant vaikų pažangos“; 3. 2019 m. spalio 2 d. – Švietimo skyriaus ir mokyklos organizuota metodinė diena „Kelių į kiekvieno vaiko sėkmę paieškos: kaip spręsti mokymosi sunkumus?“..4.Trumpalaikės ir ilgalaikės konsultacijos mokiniams, turintiems mokymosi sunkumų (matematika, fizika, biologija, užsienio k. ir lietuvių k.), 9 savaitinės val.;5.Modulių programos gabiems mokiniams (lietuvių k., matematika), 5 savaitinės val.1.
 |
| 1.3.Gamtamokslinės-ekologinės ugdymo krypties plėtojimas ir sveikos gyvensenos propagavimas | Mokinių sudominimas ir įtraukimas į pažintinę, gamtosauginę ir tyriminę veiklas, ekologinių problemų sprendimą; Aktyvus mokinių dalyvavimas sveikos gyvensenos renginiuose;Mokytojų dalijimasis gerąja patirtimi gamtosauginio, ekologinio ugdymo ir sveikatinimo srityse | Gamtamokslinių, ekologinių, tyriminių ir projektinių veiklų dienos - 3;gamtamokslinės, ekologinės, sveikos gyvensenos veiklos ir renginiai -30;respublikinė mokinių konferencija „Gamtos paslaptys 2019“;gamtos mokslų laboratorijos pradinėms klasėms įrengimas;mokiniai, dalyvausiantys renginiuose -560. | 1.Mokykla pasirašė sutartį ir 2019-2020 m.m. dalyvauja resp. projekte  „Sveikatiada“, kurį  įgyvendina VšĮ „Tikra mityba“. Tai projektas, suteikiantis vaikams žinių ir praktinių įgūdžių apie sveikatą, mitybą ir fizinį aktyvumą.   Organizuojami įdomūs ir patrauklūs renginiai, veiklose dalyvauja ir mokinių tėvai.Kovo 14 d. mokyklo komanda dalyvavo Druskininkų Visuomenės sveikatos biuro organizuojamame konkurse–parodoje „Sveikatos galerija V“, tapo I-osios vietos laimėtoja.2.Kovo 20 d. – organizuota ekologinių, projektinių veiklų diena, skirta Tarptautinei Žemės dienai paminėti.3.2019 m. balandžio 11 d. -organizuota respublikinė mokinių metodinė-praktinė konferencija „Gamtos paslaptys 2019“. 4.2019 m. spalio 25 d. - ekologijos ir aplinkos technologijų ugdymo veiklų projektinė diena “Ieškau, tyrinėju, atrandu“.5. Kiekvieną mėn. planuojami sveikos gyvensenos renginiai, aktyviai dirba ir sėkmingai bendradarbiauja su mokytojais sveikatos priežiūros specialistė V.Žadeikienė. |
| 1.4. Mokyklos bendruomenės komunikavimo sistemos kūrimas | Numatyti aiškūs informacijos perdavimo, sprendimų priėmimo, tėvų įtraukimo į dalyv. vaikų ugdyme ir mokyklos veikloje būdai ir tvarka; Padidės bendruomenės narių įsitraukimas į sprendimų priėmimą, teigiamas sprendimų priėmimo ir jų įgyvendinimo procesų vertinimas | Mokyklos bendruomenės komunikavimo tvarkos aprašas | Parengtas ir mokyklos direktoriaus2019 m. lapkričio 29 d. įsakymu Nr. V1-157 patvirtintas Druskininkų „Saulės“ pagrindinės mokyklos bendruomenės informavimo ir komunikavimo tvarkos aprašas“, nusakantis mokyklos bendruomenės informavimo būdus bei formas, informavimo periodiškumą, informacijos turinį.Aprašas patalpintas mokyklos interneto svetainėje.   |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. Gamtos mokslų laboratorijos pradinėms klasėms įrengimas | Specialiosios priešmokyklinės grupės ir sensorinio kambario įrengimui reikėjo 2 patalpų, liko neišspręstas tinkamos patalpos laboratorijai klausimas.  |
|  |  |

**3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. „Pozityvios mokymo(si) ir tinkamo vaikų emocinio vystymosi aplinkos kūrimo“ projekto parengimas. | Įgyvendinant šį projektą bus siekiama padėti mokiniams įgyti ir sėkmingai naudoti socialinius ir emocinius gebėjimus, užtikrinti sėkmę mokykloje ir gyvenime, puoselėti darnius tarpusavio santykius bendruomenėje ir stiprinti atsakingą elgesį visuomenėje. |
| 3.2. Įrengta specialioji priešmokyklinė grupė ir sensorinis kambarys mokinių, turinčių autizmo spektro sutrikimų, ugdymui.  | **Modernios sensorinės įrangos pagalba mokytojai gali stimuliuoti specialiųjų ugdymosi poreikių turinčių mokinių pojūčius ir nukreipti juos tinkama linkme.** Užsiėmimai šiame kambaryje palengvina mokytojų darbą su įvairių sutrikimų turinčiais vaikais, padeda individualiai parinkti jų ugdymui tinkančias priemones, per jutimus padėti jiems suvokti pasaulį, patirti džiugias emocijas ugdymo procese ir kartu pasiekti jų ugdymo(si) pažangą. |
| 3.3.Savivaldybei skyrus finansavimą, įrengtas modernus liftas fizinę negalią turintiems mokiniams. | Sudarytos tinkamos sąlygos fizinę negalią turintiems mokiniams patogiau judėti mokykloje, lengvai pasiekti reikalingas patalpas (biblioteką, skaityklą, aktų ir sporto sales, kompiuterių klases), esančias skirtinguose aukštuose. |
| 3.4.Dalyvavimas ilgalaikėje kvalifikacijos tobulinimo programoje vadovams „Bendradarbystės erdvė: vadovai ir pavaduotojai“ (Kretingos rajono švietimo centro pažymėjimas AP Nr.080) | Įgytos asmeninio ir profesinio tobulėjimo žinios padės nuolat besikeičiančių sąlygų, naujovių metu kurti pasitikėjimu ir bendradarbiavimu grįstą aplinką savo bendruomenės nariams. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |
| 4.3. |  |  |  |
| 4.4. |  |  |  |
| 4.5. |  |  |  |

**III SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**5. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 5.1. Užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 5.2. Užduotys iš esmės įvykdytos pagal sutartus vertinimo rodiklius | Gerai × |
| 5.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 5.4. Užduotys neįvykdytos pagal sutartus vertinimo rodiklius | Nepatenkinamai ☐ |

**6. Kompetencijos, kurias norėtų tobulinti**

|  |
| --- |
| 6.1. Pokyčių planavimo ir valdymo |
| 6.2. Vadovavimo žmonėms |

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)

**IV SKYRIUS**

**VERTINIMO PAGRINDIMAS IR SIŪLYMAI**

**7. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo

/ darbuotojų atstovavimą įgyvendinantis asmuo)

**8. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos savininko teises ir (parašas) (vardas ir pavardė) (data)

pareigas įgyvendinančios institucijos

(dalininkų susirinkimo) įgalioto asmens

pareigos)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

**IV SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**9. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 9.1. „Pozityvios mokymo(si) ir tinkamo vaikų emocinio vystymosi aplinkos kūrimo“ projekto (2020-2022 m.) įgyvendinimas | Sukurti pozityvią mokymo(si) ir tinkamą vaikų emocinio vystymosi aplinką mokykloje, siekiant kiekvieno vaiko individualios ugdymosi pažangos. | Numatytų projekto uždavinių ir priemonių įgyvendinimas(projektas patalpintas mokyklos interneto svetainėje, pusl. „Planavimo dokumentai“) |
| 9.2.Mokinių asmeninės pažangos stebėjimo, fiksavimo ir pagalbos mokiniui teikimo tvarkos tobulinimas | Siekti kiekvieno mokinio asmeninės pažangos per tam tikrą laiką, atsižvelgiant į mokymosi startą bei asmenines raidos galimybes, mokiniui optimalų tempą ir bendrosiose ugdymo programose numatytus reikalavimus. | Patobulintas mokinių asmeninės pažangos stebėjimo, fiksavimo ir pagalbos mokiniui teikimo tvarkos aprašas (patvirtinto direktoriaus 2019 m. sausio 7 d. įsakymu Nr. V1-7 aprašo nauja redakcija) |
| 9.3.Sudaryti darbo grupę ir vadovauti 2020-2022 m. mokyklos strateginio veiklos plano parengimui, laiku pateikti savivaldybei suderinti. | Laiku parengtas ir pateiktas savivaldybei 2020-2022 m. mokyklos strateginis planas | 1.Sudaryta darbo grupė2.Suplanuoti darbo grupės pasitarimai strateginio plano rengimo klausimais 3. Laiku parengtas, suderintas ir patvirtintas mokyklos strateginis veiklos planas |
| 9.4.Stiprinti mokyklos savivaldos, komandinio darbo ir darbo grupių veiklą, sprendžiant aktualius mokyklos gyvenimo klausimus, skatinant bendruomenės narius aktyviau įsitraukti į mokyklos veiklą, keliamų tikslų ir uždavinių įgyvendinimą. | Glaudesnis ir aktyvesnis bendruomenės narių bendradarbiavimas, dalyvavimas mokyklos tikslų ir uždavinių įgyvendinime, aktyvesnis tėvų įsitraukimas į mokyklos veiklą | 1.„Atvirų durų dienos“ tėvams2.Aktyvių tėvų klubo įkūrimas3.Darbo grupių pasitarimai svarbiais mokyklos gyvenimo klausimais3.Susitikimai „Valanda su direktore“4.Bendri klasės/mokyklos –šeimos renginiai5. Koordinuotos pagalbos mokiniui pasitarimai ir kt. |

**10. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 10.1. |
| 10.2. |
| 10.3. |

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos savininko teises ir (parašas) (vardas ir pavardė) (data)

pareigas įgyvendinančios institucijos

(dalininkų susirinkimo) įgalioto asmens

pareigos)

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)